9-ноябрь
9-ноябрь — жылдын 313-чү күнү (толук жылда 314-чи күн), Григорий календары боюнча жылдын аягына чейин 52 күн бар.

Майрамдар

Окуялар

1796-жылы: Орусиянын императору Екатерина II көз жумган.
1801-жылы: Коюултулган сүттү даярдоо ыкмасын ачкан америкалык ойлоп табуучу Гейл Борден жарык дүйнөгө келген.
1818-жылы: Орус жазуучусу Иван Тургенев төрөлгөн.
1906-жылы: Орусия империясында Пётр Столыпиндин агрардык реформасы башталган.
1923-жылы: Германияда Адольф Гитлер башында турган улутчулдардын мамлекеттик төңкөрүш жасоо аракети таш капкан.
1936-жылы: Шахмат боюнча Дүйнөнүн 8-чемпиону Михаил Таль туулган.
1939-жылы: Көп кырдуу талант ээси, актёр жана сүрөтчү, Кыргызстандын XX кылымдагы мыкты актёру, СССРдин Эл артисти Сүймөнкул Чокморов төрөлгөн.
1952-жылы: 1948-1952-жылдар аралыгында башкарып турган Израилдин биринчи президенти Хаим Вейцман каза болгон.
1970-жылы: Француз генералы жана президенти Шарль де Голль көз жумган.
1989-жылы: Берлиндин чыгышынан батыш бөлүгүнө жарандардын эркин өтүүсү ачылат. Муну менен Берлин дубалынын бузулушу башталат.
2004-жылы: Жогорку Кеңештин Мыйзам чыгаруу жыйыны “Концессия жөнүндө” мыйзамга өзгөртүү-толуктоо киргизүү тууралуу” мыйзамды кабыл алган.
2006-жылы: Бийлик менен оппозициянын өкүлдөрүнөн турган комиссия иштеп чыккан Конституция кабыл алынган. Жаңы конституциянын кабыл алынышынын урматына Бишкекте “Реформа үчүн” кыймылы тарабынан атайын митинг уюштурулган.
2007-жылы: Премьер-министр Алмазбек Атамбаевдин Ак үйдө ууланды деген ызы-чуусу боюнча УКМК анын өмүрүнө кол салуу ишин иликтөөнү токтотту.

Төрөлгөндөр

Каза болгондор

Жетинин айы (Ноябрь)
Жылнаама